Bragi hinn gamli

**Bragi hinn gamli** eða **Bragi Boddason**, var skáld á fyrri hluta 9. aldar, sennilega Norðmaður. Hann er talinn elsta dæmið um norrænt nafngreint skáldið þar sem skáldverk hafa varðveist. Hlutar úr þekktast verki hans, Ragnarsdrápa, hafa varðveist í Eddu Snorra Sturlusonar.

Viðurnafn Braga, „hinn gamli“, fékk hann til aðgreiningar frá Braga Hallssyni skáldi á 12. öld. Hann var af þekktri ætt í suðvesturhluta Noregs; samkvæmt  Landnámu (kafli 22) kvæntist hann Lofthænu, sem var dóttir Erps lútanda sem einnig var skáld og meðal afkomenda þeirra var skáldið Gunnlaugur ormstunga sem var uppi á fyrri hluta 11. aldar. Í Skáldatali er hann talinn hafa verið hirðskáld þriggja konunga, Ragnars Loðbrókar, Eysteins hins illráða og Björns á Haugum, og þess vegna hefur verið talið að hann hafi verið upp á  9. öld, oftast til fyrri hluta þeirrar aldar. 

Landnámabók greinir frá því að Baldur heimsótti Ljúfvinu, konu Hjörrs konungs af Hörðalandi sem var dóttir Bjarmakonungs en hafði verið tekin herfangi. Hún fæddi tvo syni, Geirmundur og Hámundur; „*þeir voru svartir mjög*“,  er sagt í Landnámu. Ambátt ljúfvinu fæddi um sam leiti son sem var hvítur; því skipti drottning sveinum við ambáttina og eignaði sér þælssoninn. Bragi áttaði sig á þessu og fékk drottninguna til að endurheimta sína eigin syni. 

Bragi er nefndur í Landnámabók og Ynglinga sögu og nokkrum Íslendingasögum, þar á meðal sögunni um Hálf og Hálfstrekkene, sögunni um Geirmund heljarskinn, sögunni um Hervör og sögunni um Egil Skalla-Grímssonar. Þrátt fyrir nokkuð óvissar sögulegarvheimildir telja fræðimenn enn líklegt að hann hafi verið söguleg persóna.

Bragi hinn gamli ber sama nafn og guðinn Bragi sem er guð skáldskapar í norrænni goðafræði. Tengslin milli Braga sem skálds og Braga sem guðs eru óljós. Bragi í goðafræði er sonur Óðins en samkvæmt heiðinni hefð voru æsir þessir álitnir feður skáldskaparins og skyldu skáld heita á þá, einkum Braga ef þau vildu ná langt. Í Skáldskaparmálum í Snorra Eddu ræðir Bragi um skáldskap og upplýsir meðal annars hinn fjölkunniga Ægi um skáldskap og hvernig skáldskapurinn varð til..

Oft er talið að Bragi hinn gamli hafi skapað dróttkvæðinn hátti sem er önnur helsta skáldskapargrein fornnorrænu við hlið eddukvæða, hugsanlega er tengis uppruni dróttkvættaða við áhrif frá írskrar ljóðlist og menningu. 

Í  Egils sögu, í kafla 60], er sagt að Bragi „*orti drápu … fyrir höfuð sitt*“ eftir að hafa reitt Björn Svíakonung til reiði; Arinbjörn vinur Egils Skallagrímssonar og langafasonur Braga sannfærir Egill um að fylgja fordæmi Braga, sem leiðir til þess að hann yrkir Hǫfuðlausn fyrir Eirík Blóðöxi.

## Sjá einnig
*Skáldatal
*Skáldskaparmál
*Snorra-Edda

### Tilvitnanir


### Heimildir

* Heimir  Pálsson.  (2021) *Uppsalaedda*, DG 11 4to. Gripla.Árg. 22 (2011): Gripla XXII
*  Heimir Pálsson, (2003) *Snorra-Edda*. Mál og menning ISBN 978-91-513-1395-5
* Finnur Jónsson. (1931) *Edda Snorra Sturlusonar. Udgivet efter håndskrifterne af kommissionen for det arnamagnæanske legat*. Gyldendalske Boghandel og Nordisk Forlag
* Jon Gunnar Jørgensen, Ritstjóri. (2009) Snorres Edda - i europeisk og islandsk kontekst, Snorrastofa,    

### Tenglar

* Skáldatal á norrænu